**НАРОДНО ЧИТАЛИЩЕ “СЕДМИ ЮЛИ 2008”**

гр. Велико Търново ул. Йордан Кулелиев 3 Б тел: 0888407080 e-mail: sedmijuli@abv.bg

Изх. № 2/14.11.2023 г.

 **ДО**

 **ИНЖ. Д-Р ДАНИЕЛ ПАНОВ**

 **КМЕТ НА ОБЩИНА**

 **ВЕЛИКО ТЪРНОВО**

 **УВАЖАЕМИ ГОСПОДИН ПАНОВ,**

Във връзка със законовите изисквания съгласно чл.26а ал.1 от Закона за народните читалища представяме на Вашето внимание предложение за планираните читалищни дейности на НЧ „Седми юли 2008” за 2024-та година.

През настоящата година Читалището ще продължи да задоволява културните, информационни, социални, образователни и граждански потребности на населението. Предстоящите прояви през 2024 г. ще бъдат насочени не само към членовете на читалището, но и към жителите и гостите на нашия град.

**Основни дейности**

**Културно масова дейност**

Поддържането на ежегоден културен календар с интересни мероприятия е приоритет за нашето читалище. През предстоящата година НЧ „Седми юли 2008” ще работи за повишаване на художественото и жанрово разнообразие на културните мероприятия, участие в културните мероприятия на общината: честване на националните и традиционни празници и годишнини, провеждане на събития свързани със съхраняването, развитието и популяризирането на българските традиции и обичаи. През 2024 г. НЧ „Седми юли 2008” ще е главен организатор на следните мероприятия:

м. Януари – Йордановден - Богоявление, Св. Патриарх Евтимий Търновски, Ден за защита на личните данни

м. Февруари – Ден на лозата и виното, Свети Валентин

м. Март – Баба Марта и ден на самодееца, Освобождението на България турско робство, Първа пролет и празник на гр. Велико Търново, Ден на поезията, Световен ден срещу цензурата в интернет

м. Април – Ден на конституцията и ден на юриста, Световен ден на книгата и авторското право, Лазаров ден, Ден на солидарността между поколенията, Международен ден на детската книга, Ден на земята

м. Май – Гергьовден, Ден на българската просвета и култура, Ден на радиото и телевизията

м. Юни – Международен ден на детето, Ден на Ботев и на загиналите за свободата на България, Еньовден

м.Юли – Честване деня на освобождението на Велико Търново и празник на Читалището.

м. Август – Международен ден на леворъките

м. Септември – Ден на Съединението, Международен ден на грамотността, Европейски ден на езиците, Световен ден на туризма, Ден на независимостта на България

м. Октомври – Ден на музиката, Международен ден на анимацията, Световен ден на усмивката, Празник на художника

м. Ноември – Ден на народните будители, Ден на българската адвокатура, Ден на християнското семейство

м. Декември – Никулден, Ден на дарителя, Международен ден на чая, Коледни и Новогодишни празници

Читалището ще бъде главен организатор на концерти, изложби, представяния на книги, екологични събития, кръгли маси, дискусии и други културни и образователни мероприятия.

**Любителско художествено творчество. Клубове.**

Съществена част от дейността на Читалището е грижата за разширяване и развитие на любителското художествено творчество. През 2024 г. основните цели стоящи пред Читалището в тази насокаще бъдат съхраняване традиционното народно богатсво и създаването условия за неговото развитие и популяризиране. Участие на ФФ „ Трапезица” и на новосформираната школа за народни песни в местни, регионални и национални форуми, както и повишаване на художествено-творческите постижения на групите, също така и създаването на нови форми на художествено творчество с млади хора. Към развитието на модерната музика ще се присъедини и новосформираната рок група от млади музиканти.

 Разкритите форми на художествено творчество и клубове в НЧ” Седми юли 2008” са достъпни за всички възрастови групи. Особено важно за нас е вкючването на младите хора в културния живот на читалището. Затова през 2024 г. ще продължат заниманията с младежи в клубовете по интереси: „Клуб на юриста”, Клуб на психолога”, „Клуб на политолога”, „Клуб на философа”, „Клуб на фотографа”. които ще се ангажират с организацията на кръгли маси, четения, дебати, дискусии, конференции и презентации.

**Финансиране**

Обезпечаване основните дейности на НЧ „Седми юли 2008” ще се осъществява чрез финансиране от:

* Държавната субсидия
* Общинско финансиране
* Кандидатстване с проекти към Министерство на културата
* Кандидатстване с проекти по оперативните програми на Европейския съюз
* Членски внос
* Дарения

Предложението на Председателя на НЧ „Седми юли 2008” гр. В. Търново за планираните читалищни дейности през 2024 г. е утвърдено с протоколно решение на читалищното настоятелство № 7/ 13. 11. 2023 г. .

**НИКОЛАЙ МИХАЙЛОВ**

*/Председател на Читалищно настоятелство/*